  Майя Бывальцева Дэбесын гурт шахматистъёслэн ӝог шудонъя элькун ӵошатсконъёсазы котькулэсь трос спортсменъёс пыриськизы – 191. Со сярысь Удмуртиысь Спортъя дасяськонъя центрлэн «ВКонаткте» мерлыко вотэсысь огиназ ивортэмын. Медальёс понна вожвылъяськыны 11 ёросъёсысь шахматистъёс вуизы: Балезино, Вавож, Дэбес, Эгра, Кез, Красногорск, Пичи Пурга, Сьӧлта, Ува, Шаркан, Якшур-Бӧдья. Элькун ӵошатсконъёслы йылпумъянъёсъя медальёс вань 11 еросъёсысь ыстэм муртъёс басьтӥзы Радъясьёс нимысьтыз пусйизы тужгес пинал пыриськисьёсты 2013-тӥ арын вордскемъёсты) – Якшур-Бӧдья ёросысь Дарья Булдаковаез но Шаркан ёросысь Богдан Савиновез. Озьы ик ӵошатсконъёс улсын 19 командаос швед шахматъёсъя турнире пыриськизы, судьяослэсь элькун семинарзы но толшоре Дэбесын ӝог шахматъёсъя но блицъя огъяросси ӵошатсконъёсты радъян пумысен кенешон ортчиз. Ватсалом, шахматэн ӵошатсконъёс тол элькун гурт шудонъёсы но пыртэмын. Туэ Шудонъёс Дэри ёросын ёросын ортчозы, та нуналъёсы солэн талисманэныз тодматӥзы.   Тегъёс: Спорт Дэбес Удмуртия шахмат  